****

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**JEDINSTVENI UPRAVNI ODJEL**

Trg Martina Posedarskog 1

23242 Posedarje

KLASA:112-02/22-01/01

URBROJ:2198-07-03-22-03

Posedarje, 09. ožujka 2022.

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) Povjerenstvo za provedbu natječaja ovim putem daje slijedeću:

**OBAVIJEST I UPUTE KANDIDATIMA**

u postupku prijma u službu u Vlastiti pogon Općine Posedarje na radno mjesto:

1. **Komunalni radnik u vlastitom pogonu- Komunalni radnik – grobar- 1 izvršitelj na neodređeno vrijeme**

U Narodnim novinama, dana 07. 03. 2022., objavljen je javni natječaj za prijem službenika u Vlastiti pogon Općine Posedarje na radno mjesto:

1. Komunalni radnik u Vlastitom pogonu – Komunalni radnik – grobar - 1 izvršitelj na neodređeno vrijeme

**1. OPIS POSLOVA RADNOG MJESTA**

**Komunalnog radnika u Vlastitom pogonu - Komunalnog radnika – grobara**:

|  |
| --- |
| Obavlja radove iskopa i ukopa posmrtnih ostataka |
| Obavlja poslove čišćenja i uređenja groblja i pratećih objekata na grobljima |
| Obavlja poslove čišćenja i uređenja cjelokupnog okoliša groblja |
| Obavlja i druge poslove prema nalogu upravitelja vlastitog pogona |

**2.** **PODACI O PLAĆI RADNOG MJESTA**

Plaću radnog mjesta komunalnog radnika grobara čini umnožak koeficijenta složenosti poslova radnog mjesta koji iznosi 1,0 sukladno važećoj odluci o osnovici i koeficijentima za obračun plaće službenika i namještenika Općine Posedarje i važeće osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Općini Posedarje utvrđena je Odlukom Općinskog načelnika i iznosi 6.044,51 kuna bruto.

**3. PRETHODNA PROVJERA ZNANJA I SPOSOBNOSTI KANDIDATA**

Podatak o vremenu održavanja provjere znanja i sposobnosti i popis kandidata koji ispunjavaju formalne uvjete natječaja objavit će se najmanje 5 dana prije održavanja provjere na mrežnoj stranici Općine Posedarje.

Prethodna provjera znanja i sposobnosti kandidata obavit će se putem pisanog testiranja iz općeg znanja.

Pisano testiranje sastoji se od 10 pitanja i traje 45 minuta. Odmah po završetku pisanog testiranja, povjerenstvo će ocijeniti testove kandidata. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo sa kandidatima koji su ostvarili najmanje 50% ukupnog broja bodova na pisanom testiranju (najmanje 5 bodova).

Testiranje se provodi i kada se prijavio samo jedan kandidat na natječaj koji ispunjava formalne uvjete natječaja.

Za kandidata koji ne pristupi testiranju smatrat će se da je povukao prijavu na javni natječaj.

1. **INTERVJU S POVJERENSTVOM ZA PROVEDBU NATJEČAJA**

Povjerenstvo kroz razgovor s kandidatima utvrđuje interese, motivaciju kandidata za rad i ostalo.

Razgovor s kandidatima se provodi u trajanju do 10 minuta sa svakim kandidatom pojedinačno.

U slučaju kada nijedan kandidat nije postigao zadovoljavajuće rezultate na testiranju, raspisati će se novi javni natječaj za prijam u službu na predmetnom radnom mjestu.

Nakon provedenog postupka provjere znanja i sposobnosti kandidata, Povjerenstvo izrađuje zapisnik, odnosno Izvješće o provedenom postupku i utvrđuje rang – listu kandidata prema broju ostvarenih bodova, te Izvješće s priloženom rang – listom, potpisanima od strane svih članova Povjerenstva dostavlja pročelnici Jedinstvenog upravnog odjela.

Pročelnica Jedinstvenog upravnog odjela donijet će rješenje o prijemu u službu koje se dostavlja kandidatima prijavljenima na natječaj, koji ispunjavaju formalne uvjete natječaja.

POVJERENSTVO ZA PROVEDBU NATJEČAJA